بیرلشمیش میللت‌لر تشکیلاتی‌نین باش کاتیبی آنتونیو گوترز، بحران، میللتچی‌لیک، خارجی دوشمنلیگی، سوسیال برابرسیزلیگین آرتدیغی دونیانی 2018-جی ایلده یئنی تهلوکه‌لرین گؤزلدیگی اویاریسینی ائتدی.
آنتونیو گوترز یئنی ایل چیخیشیندا دونیا 2018-جی ایلده ده گؤزله‌ین تهلوکه‌لره قارشی خبردارلیق ائدیب.
گوترز، "2018ین ایلک گونونده، هیه‌جان چالیرام. دونیامیز اوچون هیه‌جان سویه‌سینی قیرمیزییا چیخاریرام" خبردارلیغینی ائتدی.
گوترز، بمت-نین باش کاتیب‌لیگی وظیفه‌سینی اوزرینه گؤتوردوگو 2017-جی ایله عطف ائده‌رک، کئچن ایلکی چیخیشیندا 2017-جی ایلی "باریش ایلی" ائتمه چاغیریشینی خاطیرلادیب و "تأسف کی، تام ترسی اولدو" دئدی.
گوترز، 2017-جی ایلده بحران‌لارین آرتدیغینا و یئنی تهلوکه‌لرین یارانماسینا دقت چکدی.
باش کاتیب، اویارینی‌سین،باش‌دا، سویوق ساواش دؤورون‌دن بو یانا هئچ اولمادیغی قدر آرتان نوکلئر سیلاح ناراحات‌لیغینا اساسلاندیردی. بین الخالق جمعیتی بیرلیک اولماغا چاغیران گوترز، "پروبلم‌لرین آنجاق بیرلیک اولونا‌راق آشیلا" وورغولاییب.
"بحران‌لاری دف ائده، نیفرتی مغلوب ائده و اورتاق دگرلری مدافعه ائتمک. آنجاق بونو یالنیز بیرلیکده ائده بیلریک "شکلینده قونوشان بیرلشمیش میللتلر باش کاتیبی، ایقلیم دییشیک‌لیگی‌نین تأثیرلری، آرتان سوسیال برابرسیزلیک و اینسان حاق‌لاری پوزونتولارینا دقت چکه‌رک،" میللتچی‌لیک و اجنبی دوشمنچی‌لیگی‌نین آرتیما کئچدیگینی" بیلدیریب.
"بونا قارشی آنجاق بیرلیکده موباریزه ائتمک، گله‌جگیمیز بون‌دان آسی‌لی‌دیر" دئین آنتونیو گوترز، دونیا میقیاسیندا دولت و حکومت باشقان‌لارینا دا مراجعت ائدیب. بمت-نین باش کاتیبی، عمومی هدف‌لرله اینسان‌لاردا اینام حیسی‌نین یئنی‌دن یارادیلما‌سینی ایسته‌دی.
